## Iepirkuma komisijas

2017. gada 24. augusta komisijas sēdē sniegtās atbildes uz uzdotajiem jautājumiem par iepirkumu

**„Psihologu un psihoterapeitu individuālo un grupu konsultāciju īstenošana ESF projekta “Atbalsts ilgstošajiem bezdarbniekiem” ietvaros”**

**ID Nr. NVA 2017/21\_ESF**

**Jautājums:**

Konkrēti, iepirkuma priekšmets sastāv no 12.daļām. 1.-6. psihologa individuālo un grupu konsultāciju nodrošināšana un 7.-12. psihoterapeita individuālo un grupu konsultāciju nodrošināšana.  
III nodaļas 26.punkta 1.apakšpunktā teiktais norāda, ka psihoterapeita pakalpojumus tiesīgi sniegt pretendenti, kuriem ir iegūts maģistra grāds psiholoģijā un/vai otrā līmeņa profesionālā augstākā izglītība psiholoģijā vai medicīnā, tātad no tā izriet, ka psihoterapeita pakalpojuma sniegšanai nav nepieciešama speciāla izglītība?    
  
Ja pretendents ieguvis profesionālo bakalaura grādu psiholoģijā un piektā līmeņa profesionālo kvalifikāciju, viņš ir tiesīgs pretendēt uz 7.-12.daļu?   
  
Ja pretendents ir ieguvis jebkāda veida profesionālo augstāko izglītību medicīnā (26.punkta 1.apakšpunkts), viņš ir tiesīgs pretendēt 7.-12.daļā?

**Atbilde:**

Iepirkuma „Psihologu un psihoterapeitu individuālo un grupu konsultāciju īstenošana ESF projekta “Atbalsts ilgstošajiem bezdarbniekiem” ietvaros” ID Nr. NVA 2017/21\_ESF Nolikuma 26. punkts nosaka, ka:

 Pretendenta piesaistītajiem kvalificētajiem speciālistiem, kuri nodrošinās iepirkuma priekšmeta 7.-12. daļā minētā pakalpojuma sniegšanu, katram jāatbilst šādām prasībām:

* 1. maģistra grāds psiholoģijā un/vai otrā līmeņa profesionālā augstākā izglītība psiholoģijā vai medicīnā;
  2. iepriekšējo trīs gadu laikā (līdz piedāvājuma iesniegšanas dienai), ir pieredze psihoterapeita pakalpojumu sniegšanā pieaugušajiem, sniedzot ne mazāk kā 540 psihoterapeita konsultācijas, kur katras konsultācijas ilgums ir vismaz 45 minūtes;
  3. iepriekšējo trīs gadu laikā (no 2014.gada līdz piedāvājuma iesniegšanas dienai), ir apmeklējis apmācības (seminārus, kursus, nodarbības u.c.), kas apliecina kvalifikācijas celšanu psihoterapeita specialitātē.

Pamatojoties uz  augstāk minēto, ja pretendenta piesaistītais kvalificētais speciālists ieguvis profesionālo bakalaura grādu psiholoģijā un piektā līmeņa profesionālo kvalifikāciju vai ieguvis jebkāda veida profesionālo augstāko izglītību medicīnā, un,  ja pretendenta piesaistītais kvalificētais speciālists vienlaikus atbilst arī 26.2. un 26.3 apakšpunktiem, t.i. iepriekšējo trīs gadu laikā (līdz piedāvājuma iesniegšanas dienai), ir iegūta  pieredze psihoterapeita pakalpojumu sniegšanā pieaugušajiem, sniedzot ne mazāk kā 540 psihoterapeita konsultācijas, kur katras konsultācijas ilgums ir vismaz 45 minūtes un iepriekšējo trīs gadu laikā (no 2014.gada līdz piedāvājuma iesniegšanas dienai), ir apmeklējis apmācības (seminārus, kursus, nodarbības u.c.), kas apliecina kvalifikācijas celšanu psihoterapeita specialitātē, var pretendēt dalībai iepirkumā, iepirkuma priekšmeta 7.-12.daļā.